Foto's: RSG se Martelize Brink in Hollywood, ontmoet Bold-akteurs
JY LEES NOU Foto's: RSG se Martelize Brink in Hollywood, ontmoet Bold-akteurs
07 Junie 2012
RSG-omroeper Martelize Brink was onlangs in Hollywood waar sy die stel van The Bold and the Beautiful saam met twee kompetisiewenners besoek het
"Ons het die 29ste Mei geland en op 2 Junie weer teruggevlieg. The Bold and the Beautiful het ‘n kompetisie op RSG gedoen waar geskenkpakke elke dag weggegee is, en 2 wenners is gekies om die stel te besoek en ‘n Hollywood-toer te doen," vertel Martelize.
"Ek is gevra om saam te gaan. Good Hope FM, Huisgenoot, You, Drum en SABC 1 was óók daar," het sy gesê.
"Ek was twee dae na mekaar agter die skerms en het gesit en kyk hoe hulle die episodes opneem. Dit is nogal ‘n vreemde ervaring om mense wat al vir 25 jaar op televisie hierdie karakters vertolk op so 'n amper vulnerable manier te sien.
"Daar was baie gespottery tussen hulle op dag 1. Die volgende dag was daar meer ernstige tonele en kon jy dadelik die spanning aanvoel. Ons het die eerste aand ook geleentheid gehad om met die akteurs aandete te geniet.
"Ek het met die meeste van hulle onderhoude gedoen en ek moet sê almal is baie plat op die aarde. Ronn Moss (Ridge) en Hunter Tylo (Taylor) was baie vriendelik en rustig. Hunter en Catherine Kelly Lang (Brooke) is só klein!"
"Die besoek aan The Bold and the Beautiful se stel was die hoogtepunt! Dit is by CBS-ateljees waar Survivor, How I Met Your Mother, The Young and the Restless en nog baie ander programme opgeneem word.
"Die dae wat ons tussen gewone Amerikaners deurgebring het, was ook fantasties. Venice Beach was ‘n ongelooflike dag. Ons het op die promenade op en af tussen die winkels en die interessante mense geloop. Verder was ek by die Beverly Wilshire Hotel, op die hoek van Wilshire Boulevard en Rodeo Drive, waar Pretty Woman verfilm is."
"Ek moes die toilet gebruik en hulle het my binne toegelaat." :)
VIR NOG FOTO'S, klik op Martelize Brink se Facebook-blad (Fanpage)